Medlemsnyt+29.+april+2010

Kære medlemmer af Københavns Fødevarefællesskab!

Det er fantastisk at se så mange nye ansigter nede i butikken uge efter uge. Det er dejligt at se, at fødevarefællesskabet vokser, og at der er så mange, der er lyst til at lægge tid og kræfter i at skaffe økologiske grøntsager til byen.

Derfor er det ekstra vigtigt, at alle medlemmer - nye som gamle - gør deres for at tage deres tjanser. Husk, at I altid kan melde jer på vagter på vagtplanen på vores wiki. Sørg for at læse beskrivelserne af vagterne inden I melder jer på, så I ved, hvad vagterne går ud på.
 * Husk at melde jer på vagter!**

Nogle af de vagter, som vi har sværest ved at få besat fra uge til uge er tjanserne som kassemester og pakkemester, der hver især leder og fordeler arbejdet i butikken. Disse tjanser kræver, at man har haft en tjans som lærling og dermed er blevet sat ind i rutinerne. Vi vil gerne have, at så mange som muligt kan tage mester-tjanserne, så meld dig endelig på en lærlinge-tjans, hvis du gerne vil kunne bidrage endnu mere til dit fødevarefællesskab!

I det hele taget arbejder vi meget på at gøre det endnu nemmere for både nye og gamle medlemmer at blive mere involveret i fødevarefællesskabet på den ene eller den anden led. Derfor holder vi en hands-on KBHFF udviklingsaften torsdag d. 6/5 kl. 19 i Folkets Hus.
 * KBHFF Udviklingsaften torsdag d. 6/5 kl. 19 i Folkets Hus**

Denne aften kan alle komme og lære mere om de mere involverende opgaver i fødevarefællesskabet, og man kan også komme med sin gode idé og møde andre, der er med på at gøre den til virkelighed. Aftenen vil bestå af forskellige grupper, der snakker om forskellige sider af fødevarefællesskabet:

Mange medlemmer har vist interesse for at være pakkelærling og kasselærling i butikken. Som lærling er man i lære hos dagens "mester", som således lærer én op, så man selv en anden onsdag kan tage en mestertjans og dermed have ansvaret på dagen. Dette kursus er for alle, der er interesserede i at blive mester, men som ikke føler sig helt sikre på procedurerne endnu. Kurset giver den nødvendige indføring i hvordan man logger på vores hjemmeside for at finde dagens pakkeseddel, medlems-/bestillingslisten, regnskabsarket og mere endnu. For bedst at kunne forberede kurset vil vi gerne vide ca. hvor mange der kommer, så meld dig til kurset ved at skrive en mail til indkoeb@kbhff.dk
 * Mesterkursus**

De fleste af KBHFF's arbejdsgrupper mødes kun en gang om måneden, så det kan godt være svært at fange dem, når man bare lige er nysgerrig efter at høre mere om, hvad de egentlig laver. Hvis du er interesseret i at nærmere om en arbejdsgruppe, så kom og snak med en repræsentant for de forskellige grupper:
 * Introduktion til arbejdsgrupperne**

Butiksgruppen - Står for indkøb af fødevarer, indretning af butikken og organisering af pakning og workflowet om onsdagen.

Kommunikationsgruppen - Står for hjemmesiden, nyhedsbrevet, Facebook, medlemshåndbogen, og for at udvikle vores onlinebetalingsløsning.

Økonomigruppen - Står for regnskab og bilag, kontakt til revisor mv.

Arbejdsformidlingen - Står for at koordinere og igangsætte nye initiativer hvorigennem medlemmer kan bidrage til KBHFF, f.eks. syning af poser mv.

Arrangementsgruppen - Står for arrangementerne i Folkets Hus den første torsdag i måneden, herunder bl.a. filmfremvisninger, foredrag og meget mere.

Festudvalget - Er et helt nystartet udvalg, der gerne vil arrangere gode fester for KBHFF-medlemmerne.

Hvis du synes, at KBHFF er fantastisk idé, men at butikken ligger liiidt for langt fra, hvor du bor, så kom og snak med andre, der er i samme situation. Flere folk har snakket ivrigt om at starte nye afdelinger af KBHFF på både Amager og Vesterbro. Hvis du vil være med til at starte en ny afdeling op i dit lokalområde, så mød op her!
 * Igangsætning af nye afdelinger af KBHFF**

Vi håber, at du har lyst til at komme og være med til at udvikle og forbedre fødevarefællesskabet sammen med os denne aften.

Indtil da ønsker vi dig en skøn forlænget weekend, badet og fejret i solskin og forårsglæde.

kærlig hilsen, dit fødevarefællesskab